Diari Oficial de la Generalitat Valenciana


Sumari del DOGV 6490, del 29-03-2011 (2011/3430)

RESOLUCIÓ de 23 de març de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni marc de col·laboració entre la Generalitat i la Universitat d'Alacant en matèria de formació i investigació, relacionades amb la medicina legal i forense.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6490

Data del DOGV
:   29-03-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/3430


Data del document
:   23-03-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 23 de març de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni marc de col·laboració entre la Generalitat i la Universitat d'Alacant en matèria de formació i investigació, relacionades amb la medicina legal i forense. [2011/3430]  
La Generalitat i la Universitat d'Alacant han subscrit, després de la tramitació prèvia reglamentària, el 27 de desembre de 2010, un conveni marc de col·laboració en matèria de formació i investigació, relacionades amb la medicina legal i forense.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0230/2011, i que figura com a annex d'esta resolució.  
  
València, 23 de març de 2011.- La directora general del Secretariat del Consell: Mª Teresa Lleó Alonso.  
  
  
Conveni marc de col·laboració entre la Generalitat i la Universitat d'Alacant, en matèria de formació i investigació, relacionades amb la medicina legal i forense  
  
València, 27 de desembre de 2010  
  
Reunits  
D'una banda, Rafael Blasco Castany, conseller de Solidaritat i Ciutadania, facultat per a aquest acte per acord del Consell de 10 de desembre de 2010, en virtut de la delegació de competències conferides per Resolució de la consellera de Justícia i Administracions Públiques, de 30 de juliol (publicada en el DOCV núm. 6323, de 02.08.2010) de conformitat amb el que estableixen els articles 17.f) i 28.g) de la Llei 5/1983, de 30 de desembre, del Consell.  
I d'altra, Ignacio Jiménez Raneda, rector de la Universitat d'Alacant, en nom seu i representació, i d'acord amb les atribucions que li confereix l'article 66 dels estatuts de la Universitat d'Alacant.  
  
Ambdues parts, amb la representació que ostenten i reconeixent-se plena capacitat per a intervindre en aquest acte  
  
Exposen  
I. Que la universitat contempla en els seus estatuts el principi de relació amb l'entorn, que exigeix l'obertura a les manifestacions culturals de la societat i la col·laboració amb institucions que faciliten la seua labor educativa, així com l'intercanvi i la difusió de coneixements científics i culturals.   
II. Que l'Institut de Medicina Legal d'Alacant (d'ara en avant IMLA) és un òrgan tècnic adscrit a la Direcció General de Justícia i Menor, de la Conselleria de Justícia i Administracions Públiques, regulat per Decret 60/2007, de 20 d'abril, del Consell, en què s'aprova el Reglament d'Organització i Funcionament del dit òrgan, la missió del qual és auxiliar els jutjats, tribunals, fiscalies i oficines del Registre Civil, mitjançant la pràctica de proves pericials mèdiques, tant tanatològiques com clíniques i de laboratori.  
III. Que ambdues parts es troben interessades a subscriure un acord que regule la col·laboració entre les dues entitats, que a partir d'ara es denominarà Conveni Marc, i que les parts intervinents sotmeten a les següents:   
  
Clàusules  
  
Primera. Objectiu  
L'objecte d'aquest conveni és establir uns vies per a la realització, en comú, d'activitats de divulgació, de formació i d'investigació, que redunden en benefici d'ambdues parts. I amb caràcter merament enunciatiu i no limitador se citen les següents:   
a) La promoció de seminaris i cursos, que hauran de ser impartits per professorat especialitzat en la matèria i que versaran sobre temes d'interés per als distints departaments de l'IMLA i de la Universitat d'Alacant.  
b) Fomentar la col·laboració entre les dues entitats, per tal d'aprofundir en la formació i en el desenrotllament d'investigacions relacionades amb la seua activitat.  
c) Promoure convenis específics entre l'IMLA i departaments o grups d'Investigació d'aquesta universitat.   
d) Qualsevol altra activitat que, en l'àmbit d'aquest conveni, redunde en benefici mutu.   
  
Segona. Comissió mixta  
Ambdues parts, de comú acord, constituiran una comissió mixta en règim paritari, que tindrà com a funcions la programació, seguiment i valoració de les activitats derivades del present conveni.   
  
  
Tercera. Convenis específics  
En desplegament d'aquest conveni marc, podran elaborar-se convenis específics, on es recullguen projectes o programes d'actuació concreta i en els que, en tot cas, es determinaran els fins proposats, el programa de treball i els mitjans necessaris per a la seua realització.  
  
Quarta. Vigència  
El present conveni marc entrarà en vigor en el moment de la seua signatura i la seua vigència serà de cinc anys, renovable de forma expressa per períodes iguals. No obstant això, qualsevol de les parts podrà denunciar el conveni, comunicant-ho per escrit a l'altra part amb almenys dos mesos d'antelació a la data en què pretenga donar-se per finalitzat.  
  
Cinquena. Resolució de conflictes  
Els conflictes que pogueren sorgir de la interpretació, desenrotllament, modificació i resolució del present conveni hauran de ser resolts per la Comissió mixta, prevista en la clàusula segona d'aquest acord. De no aconseguir-se solució o acord a través d'aquesta via, la resolució de la qüestió o qüestions litigioses sorgides serà competència de la Sala contenciosa administrativa del Tribunal Superior de Justícia de la Comunitat Valenciana.  
  
En prova de conformitat amb els compromisos adquirits, les parts intervinents signen per triplicat, al lloc i en la data abans indicats.  
  
   
El conseller de Solidaritat i Ciutadania: Rafael Blasco Castany   
  
El rector de la Universitat d'Alacant: Ignacio Jiménez Raneda